cyanic-selkie/wikianc huggingface dataset:
Terrorisminvastainen sota
Päämäärät ja strategiat
Yhdysvallat on perustanut terrorismin vastaisen strategiansa askeleille, joita ovat esimerkiksi
Toimia
Noin kuukausi iskujen jälkeen Yhdysvallat hyökkäsi Taliban-liikkeen hallitsemaan Afganistaniin, jossa iskujen päätekijän Osama bin Ladenin uskottiin olevan. Myöhemmin pääasialliseksi vastustajaksi useissa yhteyksissä nimitettiin al-Qaida. Varsinaiset sodan syyt olivat monimutkaisemmat. Terrorisminvastainen sota oli nimi, jota käytettiin operaatiosta, jonka tavoitteeksi ilmoitettiin Osama bin Ladenin ja muiden terroristien tuhoaminen.
Terrorisminvastainen sota ei ole rajoittunut pelkästään Afganistaniin hyökkäämiseen vaan siihen liittyviä toimia on toteutettu ympäri maailmaa. Muun muassa lentoliikenteen turvatarkastusten ja -määräysten tiukentaminen on ollut osa terrorismin vastaista sotaa. Yhdysvaltain hallitus on terrorismin vastaiseen sotaan vedoten laajentanut viranomaisten toimintavaltuuksia ja kaventanut kansalaisten yksityisyyttä Patriot Act -lailla. Myös EU-maat, mukaan lukien Suomi, ovat kiristäneet terrorisminvastaista lainsäädäntöään kampanjaan liittyen.
Sotilaspuolella erikoisjoukkojen kokoa ja suunniteltu kasvatettavaksi; psykologisten operaatioiden jopa kolmanneksella. Kalustosta etenkin miehittämättömien lennokkien määrä on suunniteltu jopa kaksinkertaistettavaksi. Yhdysvallat on myös suunnitellut sukellusveneistä laukaistavien Trident-ohjusten muuttamista tavanomaisiin taistelukärkiin perustuviksi. Tämä antaisi mahdollisuuden nopeaan globaaliin täsmäiskuun minne tahansa maapallolla yhden tunnin kuluessa.
Vankileirit
Bushin hallinnon muotoileman näkemyksen mukaan Yhdysvallat ei ole velvollinen soveltamaan vangittujen terroristien kohtelussa Geneven sopimusta. Toisaalta myöskään Yhdysvaltain kansallisen lainsäädännön ei ole katsottu koskevan terrorisminvastaisessa sodassa vangittuja ulkomaalaisia terroristeja tai sellaisiksi epäiltyjä. Yhdysvallat onkin perustanut erillisiä vankileirejä, joissa terroristiksi epäiltyjä voidaan kuulustella ja pitää vangittuna ilman oikeudenkäyntiä. Kuuluisin näistä on Guantanamo Bayn vankileiri, joka sijaitsee Kuuban rannikolla. Tämän lisäksi terrorismista epäiltyjä on kuulusteltu ja pidetty vangittuna ainakin Bagramin tukikohdassa Afganistanissa ja Diego Garcian saarella sijaitsevassa Yhdysvaltain sotilastukikohdassa.
Sotilaalliset/diplomaattiset toimet
Terrorismin vastaista sotaa käydään muun muassa seuraavilla alueilla:
Venäjä terrorismin vastaisessa sodassa
Myös Venäjä nimittää nykyisin tšetšeenitaistelijoita ja -siviileitä vastaan kohdistamaansa voimankäyttöä terrorismin vastaiseksi sodaksi ja kytkee sen retoriikassaan osaksi Yhdysvaltain liittolaistensa kanssa käymää taistelua. Venäjän terrorisminvastainen sota johtuu Neuvostoliiton hajottua Venäjän federaation alaisuuteen jääneiden muslimikansojen itsenäisyyspyrkimyksistä ja Venäjän jyrkästä vastustuksesta niitä kohtaan. Itsenäisyyttä ajavat muslimit ovat tehneet terrori-iskuja eri puolilla Venäjää, mikä on antanut Venäjälle mahdollisuuden kutsua itsenäisyysliikkeitä terroristijärjestöiksi. Yhdysvallat ja Venäjä ovat ainakin puheiden tasolla sanoneet tekevänsä yhteistyötä terrorismia vastaan.
Kritiikkiä
Geneveläisen lakimiesjärjestön International Commission of Jurists mukaan terrorismin vastaiset toimenpiteet ovat vakavasti heikentäneet kansainvälisten sopimusten määrittelemien ihmisoikeuksien kunnioitusta. Monet valtiot ovat ottaneet käyttöön vangitsemiset ilman oikeudenkäyntiä, kidutuksen ja tahdonvastaiset katoamiset. Sellaisten maiden kuin Yhdysvaltain ja Britannian lisäksi monet vähemmän demokraattiset maat ovat perustelleet toimiaan Yhdysvaltain esimerkillä.
Verdi Note dell’Antoniano
Verdi Note dell’Antoniano on italialainen kuoro, joka on perustettu vuonna 1989. Vuosien aikana kuoro on laulanut yhdessä useiden ammattilaulajien kanssa, julkaissut useampia levyjä ja esiintynyt useissa televisio-ohjelmissa.
Kuoro perustettiin, kun haluttiin luoda uusi kuoro sellaisille nuorille, jotka olivat jo liian vanhoja laulaakseen Antonianon instituutin lapsikuorossa Piccolo Coro dell’Antoniano, mutta halusivat jatkaa laulamisharrastusta. Nykyisin Verdi Note dell’Antoniano on kaikille 12-vuotiaille ja sitä vanhemmille avoin kuoro.
Kuoron ensimmäisenä johtajana toimi Paolo Zavallone. Hän teki yhteistyötä myös Mariele Ventren kanssa, joka johti samaan aikaan lapsikuoroa Piccolo Coro dell’Antoniano. Sittemmin kuoron johtajana on toiminut Sabrina Simoni, mutta hän kuitenkin jätti tämän tehtävänsä, koska hän johti myös Piccolo Coro dell’Antonianoa Mariele Ventren kuoltua 1995 ja halusi keskittyä täysin siihen tehtäväänsä. Nykyisin kuoron johtajana on toiminut Stefano Nanni. Vuodesta 2016 lähtien kuoron taiteellisena johtajana on toiminut Fabiola Ricci. Nanni ja Ricci ovat tehneet lisäksi yhteistyötä Sara Casalin ja Alessio Zinin kanssa, jotka ovat Mariele Ventren entisiä oppilaita.
Jouko Salokorpi
Jouko Juhani Salokorpi on suomalainen toimittaja, joka on työskennellyt 1990-luvulta alkaen Yleisradion kulttuuriaiheisissa ohjelmissa sekä radion että television puolella.
Salokorven tuottamista ohjelmista Sininen laulu – Suomen taiteiden tarina sai vuonna 2005 TV:n faktasarjan Koura-palkinnon. Samana vuonna Runoraati pääsi Formaatti-Finlandian finalistien joukkoon. Vuonna 2008 Salokorven tuottama Mark Levengoodin haastattelusarja Levengood Suomesta palkittiin Kultainen TV -gaalassa vuoden parhaana keskusteluohjelmana. Arkkitehtuuriaiheinen Suojele minua! -ohjelmasarja sai vuoden 2011 Koura-palkintojen kunniamaininnan sekä Yhdyskuntasuunnittelun seuran tunnustuspalkinnon.
U-679
U-679 on Saksan laivaston tyypin VIIC sukellusvene.
Valmistus
Alus tilattiin 5. kesäkuuta 1941 Hampurista Howaldstswerke Hamburgilta. Sen köli laskettiin 3. syyskuuta 1942 ja alus laskettiin vesille 18. syyskuuta 1943. Alus otettiin palvelukseen 29. marraskuuta ensimmäisenä päällikkönään luutnantti Friedrich Breckwoldt.
Palvelus
Alus liitettiin palvelukseen otettaessa 31. sukellusvenelaivueeseen, josta se siirrettiin 1. elokuuta 1944 8. laivueeseen.
Big Fish
Big Fish on vuonna 2003 ensi-iltansa saanut Tim Burtonin ohjaama yhdysvaltalainen fantasia-/draamaelokuva.
Big Fishin löyhästi Daniel Wallacen romaaniin perustuvan käsikirjoituksen teki John August. Elokuva sai neljä Golden Globe -ehdokkuutta. Lisäksi Danny Elfmanin elokuvamusiikki oli ehdolla Oscarin saajaksi.
Elokuvassa kuvataan kuolevan päähenkilö Edward Bloomin värikäs elämäntarina. Häntä näyttelee nuorena Ewan McGregor ja ikääntyneenä Albert Finney. Bloomin poikaa, Williä, esittää Billy Crudup ja vaimo Sandraa nuorena Alison Lohman, ikääntyneenä Jessica Lange. Jotkin osat ovat varsin mielikuvituksellisia, ja elokuvassa nähdään myös jättiläis-Karlin roolissa jättikasvuisuudestaan tunnettu Matthew McGrory. Myös julkisuudessa tunnettu Miley Cyrus esiintyy sivuosassa elokuvassa, käyttäen nimeä Destiny Cyrus. Hänen näyttelijäuransa alkoi Big Fishistä.
Juoni
Poikansa Willin (Billy Crudup) hääjuhlissa Edward Bloom (vanhana Albert Finney, nuorena Ewan McGregor ja lapsena Perry Waltson) kertoo tarinaa, jonka hän on kertonut vuosien saatossa jo useita kertoja: sinä päivänä, kun Will syntyi, Edward oli kalastamassa jättimäistä, saavuttamattomissa olevaa kalaa käyttäen syöttinä omaa vihkisormustaan. Williä hänen isänsä tarina harmittaa, ja hän kertookin vastavihitylle vaimolleen Joséphinelle (Marion Cotillard), ettei pysty luottamaan isäänsä, koska tämä ei ole koskaan puhunut sanaakaan totta. Williä huolestuttaa myös se ajatus, että hänelle saattaa siunaantua aivan yhtä vaikea suhde omien tulevien lastensa kanssa. Willin ja hänen isänsä suhde muuttuu lopulta niin kireäksi, etteivät he puhu toisilleen kolmeen vuoteen. Kun isän terveys alkaa sitten heiketä, Will ja raskaana oleva Joséphine palaavat takaisin Alabamaan. Lentokoneessa Will muistelee isänsä kertomusta siitä, miten tämä uhmasi lapsena suota ja tapasi noidan, joka näytti tälle lasisilmänsä kautta tämän oman kuoleman. Sen seurauksena Edward tiesi, ettei maailmassa ollut mitään, mitä hänen tarvitsisi pelätä.
Edward jatkaa pitkien tarinoidensa kertomista väittäen, että hän vietti lapsena kolme vuotta sidottuna omaan vuoteeseensa, sillä hänen kehonsa kasvoi liian nopeasti. Myöhemmin hänestä tuli menestyksekäs urheilija. Lopulta Ashtonin kaupunki kävi liian pieneksi hänen kasvavalle kunnianhimolleen, joten hän lähti pois yhdessä väärinymmärretyn Karl-nimisen jättiläisen (Matthew McGrory) kanssa. Edward löytää salaisen Spectren kaupungin, jonka asukkaat ovat ystävällisiä ja kävelevät paikasta toiseen paljain jaloin. Edward lähtee kaupungista, sillä hän ei halua asettua vielä aloilleen, mutta lupaa nuorelle Jenny-nimiselle tytölle (Hailey Anne Nelson) palaavansa vielä jonain päivänä. Karl ja Edward pestautuvat sirkukseen. Edward työskentelee ilman palkkaa, sillä hän on luvannut tehdä tirehtööri Amos Callowaylle (Danny DeVito) töitä vastineeksi siitä, että tämä kertoo hänelle joka kuukausi jotain uutta hänen rakastamastaan tytöstä (Edward rakastui tyttöön heti ensi silmäyksellä). Kolme vuotta myöhemmin Edward on saanut tietää tytöstä vain mitättömiä pikkuasioita, mutta asiat saavat käännöksen, kun hän huomaa Amosin olevan todellisuudessa ihmissusi. Kun Edward kieltäytyy vahingoittamasta Amosia tämän ollessa suden hahmossa, Amos kertoo Edwardille vastapalvelukseksi, että Edwardin rakastetun nimi on Sandra Templeton (nuorena Alison Lohman, vanhana Jessica Lange) ja että tyttö opiskelee Auburnin yliopistossa.
Edward saa tietää, että Sandra on kihloissa Don Pricen (David Denman) kanssa, joka on myös kotoisin Ashtonin kaupungista. Sandra vannottaa Edwardia olemaan tappelematta Donin kanssa, mutta Don pieksee Edwardin saatuaan kuulla tämän tunteista Sandraa kohtaan. Sen seurauksena Sandra päättää heidän kihlauksensa ja rakastuu Edwardiin. Myöhemmin Edward paljastaa Donin kuolleen nuorella iällä sydänkohtaukseen tämän istuessa vessanpöntöllä. Edwardin toipuessa selkäsaunastaan hänet värvätään armeijaan ja lähetetään sitten Korean sotaan. Edward laskeutuu laskuvarjolla vastapuolen joukkoja viihdyttävään teatteriin, varastaa tärkeitä dokumentteja ja taivuttelee tanssijoina työskentelevät siamilaiskaksoset Pingin ja Jingin (Ada ja Arlene Tai) auttamaan hänet takaisin Yhdysvaltoihin lupaamalla tehdä kaksosista siellä tähtiä. Kotimatkallaan Edward ei onnistu saamaan yhteyttä kehenkään, joten armeija julistaa hänet kuolleeksi. Sen seurauksena kotiin palanneen Edwardin mahdollisuudet saada töitä vaikeutuvat, ja hänestä tulee kiertelevä kauppias. Edward tapaa Spectren kaupungista kotoisin olevan runoilija Norther Winslowin (Steve Buscemi) jälleen ja auttaa tätä tahtomattaan ryöstämään jo konkurssissa olevan pankin. Edward ehdottaa Winslowille, että tämä hankkisi töitä Wall Streetiltä. Myöhemmin Winslow kiittää Edwardia neuvoista lähettämällä tälle 10 000 dollaria, joilla Edward hankkii itselleen unelmakodin.
Will ei vieläkään vaikutu isänsä tarinoista, vaan vaatii saada tietää totuuden. Edward kuitenkin selittää olevansa luonteeltaan tarinankertoja. Will löytää Spectren ja tapaa vanhentuneen Jennyn (Helena Bonham Carter), joka kertoo hänelle Edwardin pelastaneen kaupungin konkurssilta ostamalla koko kaupungin huutokaupassa ja rakentamalla sen sitten uudelleen entisiltä tuttaviltaan saamansa rahallisen avun turvin. Kun Will palaa kotiin, hän saa tietää isänsä saaneen sairauskohtauksen ja joutuneen sairaalaan. Will käy tapaamassa isäänsä, joka on nyt vain osaksi tajuissaan eikä pysty puhumaan kovinkaan paljon. Koska Edward ei enää pysty kertomaan tarinoita, hän pyytää Williä kertomaan, miten kaikki päättyy. Will tekee työtä käskettyä: He pakenevat yhdessä sairaalasta ja menevät joelle, missä kaikki Edwardin tapaamat ihmiset hyvästelevät hänet. Will kantaa isänsä jokeen, ja tästä tulee se, mikä tämä on aina ollut: hyvin suuri kala. Sitten Edward kuolee tietäen, että hänen poikansa ymmärtää viimein hänen rakkautensa tarinankerrontaan. Hautajaisissa Will tapaa useita isänsä epätavallisia ystäviä, mukaan lukien Amosin, Karlin, Pingin ja Jingin sekä Norther Winslowin. Will käsittää isänsä tarinoiden olleen totta, joskin liioiteltuja. Isä oli muun muassa tehnyt Karlista jättiläisen (tämä on oikeasti noin 2,3 metriä pitkä) ja Pingistä ja Jingistä siamilaiset kaksoset, vaikka he olivat vain tavalliset kaksoset. Kun Willin oma poika syntyy, Will jatkaa isänsä tarinoita. Hän huomauttaa, että hänen isästään tuli lopulta osa omia tarinoitaan, minkä johdosta tästä tuli kuolematon.
Vietnamin ensimmäinen itsenäisyyden kausi
Vietnamin ensimmäinen itsenäisyyden kausi oli ajanjakso, joka kesti noin yhdeksän vuosisataa vuosina 939-1883. Kanssakäyminen Kiinan kanssa oli edelleen voimakasta ja itsenäisyyden säilymiseen vaikutti taitava diplomatia ja kiinalaisten tapojen noudattaminen, jolloin maa ei ollut välittömänä uhkana kiinalaisille. Kuitenkin poliittiset juonimiset, lukuisat valtataistelut ja ulkopuolisten sekaantumiset maan asioihin heikensivät väistämättä kansakunnan kehittymistä.
Itsenäistyminen
Kiinan arvovalta heikentyi selvästi Tang-dynastian jälkeen ja kenraali Ngô Quyền johti vietnamilaiset merkittävään voittoon Bạch Đằng-joella 938. Vietnamilaiset upottavat jokeen metallikärjillä vahvistettuja seipäitä ja perääntymällä ajoittivat kiinalaislaivaston etenemisen nousuveden aikaan. Vietnamilaisten vastahyökkäyksen voimasta kiinalaisten on peräännyttävä ja laskuveden vallitessa laivat ajavat seipäisiin. Vietnamilaiset täydensivät tuhon tulen avulla ja hävittyään taistelun kiinalaiset poistuivat maasta.
Dynastiat
Ensimmäisen itsenäisyyden aikana maata hallitsi ainakin kymmenen keisaridynastiaa laskutavoista riippuen. 1400-luvulla oli jopa lyhyt kiinalaishallinnon aika, mutta muuten vietnamilaiset pystyivät pitämään maan omassa hallinnassaan.
Ngô-dynastia (939 - 967)
Noustuaan valtaistuimelle 939 Ngô Quyền otti nimen Ngô Vương, antoi maalle nimen Đại Việt, siirsi pääkaupungin Cổ Loa'hon ja perusti Ngô-dynastian. Ngô Vương hallitsi vain viisi vuotta, jonka jälkeen hänen sukulaisensa ja kenraalit taistelivat vallasta aiheuttaen kaksi hyvin levotonta vuosikymmentä. Aikaa kutsutaan 12 Sotaherran ajaksi (12 Sứ quân).
Đinh-dynastia (968 - 980)
Lopulta Đinh Bộ Lĩnh onnistui kukistamaan kaikki muut, antoi maalle nimen Đại Cồ Việt ja perusti Đinh-dynastian ottaen itselleen nimen Đinh Tiên Hoàng. Kiinassa oli Song-dynastia kehittämässä maata voimakkaasti ja Đinh Tiên Hoàng onnistui neuvottelemaan hyökkäämättömyyssopimuksen, johon liittyi myös säännöllinen suojelumaksu. Sopimus loi vahvan pohja vuosisataiselle, periaatteessa rauhaan pohjautuvalle kanssakäymiselle Kiinan kanssa.
Đinh Tiên Hoàng ja hänen vanhin poikansa murhattiin 979 ja valtaistuimelle nousi vain kuusivuotias Đinh Toàn. Seuranneessa epävarmassa tilanteessa kiinalaiset pyrkivät valloittamaan maan ja lähettivät sotajoukkoja maiden väliselle rajalle. Tällöin tosiasialliseksi hallitsijaksi nousi kenraali Lê Hoàn, leskikeisarinnan rakastaja, joka kokosi sotajoukot kiinalaisia vastaan ja onnistui neuvottelemaan kiinalaisten kanssa hyökkäämättömyyssopimuksen jatkamisesta.
Lý-dynastia (1009 - 1225)
pienoiskuva|Kaakkois-Aasia noin 1100 jaa. Đại Việtin alue näkyy sinisenä Keisari Lê Long Đĩnh kuoli nuorena ja buddhalaisluostarissa noviisina ollut kenraali Lý Công Uẩn eteni keisariksi Hän perusti Lý-dynastian, joka aloitti Vietnamin historian kulta-ajan. Keisarina tunnetumpi Lý Thái Tổ perusti vuonna 1010 pääkaupungin nykyisen Hanoin alueelle ja antoi sille nimen Thăng Long (Nouseva Lohikäärme) perustellen nimellä alueella näkemäänsä lohikäärmettä. Hänen seuraajistaan Lý Thánh Tông otti maalle takaisin nimen Đại Việt vuonna 1054.
Lý-dynastia onnistui olemaan vallassa yli 200 vuotta ja suurimpana syynä oli kungfutselaisuuteen perustunut keskitetty hallintorakenne, johon sisältyivät oikeuslaitos, verotus ja palkka-armeija. Myös maanviljelyn kehitettiin rakentamalla ojitus- ja kanavajärjestelmiä, joilla vaikutettiin asutuksen vakiintumiseen.
Keisari Lý Thánh Tông perusti vuonna 1070 Vietnamin ensimmäisen yliopiston Kirjallisuuden temppelin yhteyteen.
Myös Lý-dynastialla oli lukuisia sotia kiinalaisten kanssa. Merkittävin niistä tapahtui vuonna 1077 Lý Nhân Tông tultua valtaan vain kuusivuotiaana ja kiinalaisten yrittäessä hyödyntää tilannetta. Hyökkäystä vastaan lähetettiin kenraali Lý Thường Kiệt, joka onnistui nykyisen Cầu-joen kohdalla (noin 40 km Hanoista pohjoiseen) pysäyttämään Song-dynastian joukot.
Trần-dynastia (1225 - 1400)
Lý-dynastian viimeinen valtias oli vain seitsenvuotinen Lý Chiêu Hoàng-keisarinna, jonka avioliitto kahdeksanvuotiaan Trần Cảnhin kanssa käytännössä aloitti Trần-dynastian.
Mutta hengästystauko ei kestänyt kauan ja mongolijohtoiset joukot palasivat vuonna 1287 vieläkin vahvempina, mutta Trần Hưng Đạon johdolla vietnamilaiset tuhosivat vastustajan sotalaivaston Bạch Đằng-joella täsmälleen samalla tavalla kuin Ngô Quyền oli tehnyt liki kolmesataa vuotta aiemmin. Voitto teki Trần Hưng Đạosta Vietnamin kansallissankarin ja maan kuuluisimman sotapäällikön.
Trần-dynastian aikana oli myös jatkuvasti sotia Champa-valtakuntaa vastaan. Vuonna 1307 Đại Việtin prinsessa ja Champan kuningas solmivat avioliiton, mutta sekään ei estänyt sotatoimia, joiden yhteydessä mm. pääkaupunki Thăng Long ryöstettiin kahdesti 1300-luvun loppupuolella.
Hồ-dynastia (1400 - 1407)
Hovissa vaikuttanut mandariini Hồ Quý Ly suisti viimeisen Trần-keisarin valtaistuimelta ja aloitti Hồ-dynastian vuonna 1400. Samalla maan nimeksi tuli Đại Ngu ja pääkaupungiksi eteläisempi Tây Đô (Läntinen Palatsi, nykyään Thanh Hóa). Thăng Longille annettiin nimi Đông Đô (Itäinen Palatsi). Dynastian vaihtumisen mukana yehtiin myös merkittäviä uudistuksia: vapaa koulutus, setelit korvasivat kolikot, mandariinikoulutuksessa tuli entistä käytännöllisempi, yleinen terveydenhuolto aloitettiin, oma kirjakieli eli Nôm-kirjoitus otettiin käyttöön virallissiin dokumentteihin ja aloitettiin maauudistus. Hồ Quý Ly oli vallassa vain vuoden ja valta siirtyi hänen pojalleen.
Kiinan vallassa (1407 - 1428)
Dynastian muutos ja sitä seuranneet levottomuudet huomattiin myös Kiinassa ja Ming-dynastia lähti auttamaan vallasta suistettua Trần-dynastiaa, ja sotaretken seurauksena Vietnam joutui uudelleen Kiinan alaisuuteen 1407. Kiinalaiset noudattivat armotonta kiinalaistamispolitiikkaa, vietnamilaiset kirjat ja taideaarteet joko poltettiin tai vietiin Kiinaan. Kaikissa kouluissa opetettiin pelkästään kiinaksi, kiinalainen hius- ja pukeutumistyyli oli pakollinen ja yksityisomistukset takavarikoitiin. Maan nimeksi palautettiin edellisen kiinalaisvallan aikainen An Nam.
Kenraali Lê Lợi johti yli kymmenen vuoden ajan sissisotaa ja hänen onnistui lopulta voittaa kiinalaiset joukot Đông Quanissa (nykyinen Hanoi). Ming-keisari lähetti vahvistuksia kapinan kukistamiseen, mutta vietnamilaisten onnistuttua tappamaan väijytyksessä kiinalaisjoukkojen kenraalin, joukot antautuivat vietnamilaisille 1428.
Hậu Lê-dynastia (1428 - 1527 ja 1533 - 1776)
pienoiskuva|Kaakkois-Aasia noin 1100 jaa. Đại Việtin alue näkyy sinisenä Lê Lợi perusti jälkimmäisen Lê-dynastian ja otti keisarinimekseen Lê Thái Tổ. Maan nimeksi tuli jälleen Đại Việt ja pääkaupungiksi Thăng Long. Alkoi myös jälleenrakennuksen aika, vietnamilaisten omat tavat otettiin käyttöön ja hallintovirkamiesten nimityksen perusteeksi määriteltiin saavutukset eikä sosiaalinen tai perhetausta.
Tarun mukaan Lê Thái Tổ oli saanut kilpikonnalta arvokkaan miekan, jolla oli onnistunut kukistamaan kiinalaiset. Matkatessaan veneellä voittokulkueessa Thăng Longin järvellä, kilpikonna oli tullut hakemaan miekkaa takaisin ja sen annettuaan Lê Thái Tổ antoi järvelle nimen Hồ Hoàn Kiếm eli Palautetun miekan järvi, joka nykyään on Hanoin keskusjärvi.
Lê Lợin pojanpoika Lê Thánh Tông hallitsi melkein neljä vuosikymmentä 1400-luvun loppupuolella kansakunnan kukoistaessa ennenäkemättömällä tavalla. Lê Thánh Tông uusi lainsäädännön, maanviljelyä kehitettiin, kansakunnan hyviä käytöstapoja ja moraalia korostettiin. Myös valtakunta laajeni ja vuonna 1471 keisarin johdolla hyökättiin Champa-valtakuntaan ja keskinen Vietnam valloitettiin.
Lê-dynastian keisarit hallitsivat 1500-luvulla huonommalla menestyksellä ja maa jakaantui yli kahdeksi sadaksi vuodeksi sisällissotaan ja vallantaisteluihin eri perheiden välillä. Tänä aikana Lê-dynastian keisarit olivat vain nimellisiä hallitsijoita sotapäälliköiden todellisuudessa hallitessa maata.
Mạc-dynastia (1527 - 1667)
Nimellisesti Mạc Đăng Dung nousi keisariksi nimellä Minh Đức vuonna 1527, mutta luopui vallasta poikansa hyväksi jo kaksi vuotta myöhemmin. Vallankaappauksen yhtenä seurauksena Kiinan Ming-dynastia oli ensin Lê-dynastian puolella, mutta Minh Đức diplomatian ja uskollisuudenosoitusten seurauksena hyväksyi Mạc-dynastian maan pohjoisosassa.
Moldovan maakaasukysymys
thumb|350px|Venäjän Eurooppaan päin kulkevat kaasuputket.
Vietnamin ensimmäinen itsenäisyyden kausi
Mạc-dynastia (1527 - 1667)
Trịnh- ja Nguyễn-suvut onnistuivat valtaamaan Thăng Longin eteläosan takaisin Punaista jokea myöten ja Lê-dynastia palautettiin virallisesti takaisin valtaan. Myöskään valtakunnan jakoa ei virallisesti tunnustettu, minkä vuoksi yleisesti Vietnamin historiankirjoituksissa Mạc-dynastian valtakausi on merkitty päättyneeksi 1533.
Moldovan maakaasukysymys
Moldovan maakaasukysymys on samankaltainen kuin muidenkin entisten neuvostotasavaltojen tai Itä-Euroopan maiden, koska Ukrainan tapaan myös siltä Venäjän Gazprom on halunnut Länsi-Eurooppaa paremmin vastaavia hintoja maakaasusta. Moldovan maksettua 80 dollaria 2005, vaati Gazprom 160 dollaria 2006 alusta.
Vietnamin ensimmäinen itsenäisyyden kausi
Mạc-dynastia (1527 - 1667)
Seuraavan sadan vuoden ajan oli lukuisia sotakahakoita, joissa hiljalleen Mạc-dynastian valta-alue kapeni, kunnes se käsitti vain pohjoisen Cao Bằng-provinssin. Lopulta kiinalaisen Ming-dynastian kaaduttua, viimeinen Mạc-dynastian keisari poistui maasta 1667.
Moldovan maakaasukysymys
Kun Moldova ei suostunut maksamaan hinnankorotusta, lopetti Gazprom toimitukset 2.1.2006. 10.1.2006 ilmoitti Moldovan pääministeri Vasile Tarlev, että tavoitteena on edelleen 80 dollarin hintataso.
Moldovan raportoitiin 11.1.2006 suostuneen antamaan Transnistriassa olevat Moldavgazin tytäryhtiö Tiraspoltransgaz kaasuputket Gazpromin hallintaan.
Vietnamin ensimmäinen itsenäisyyden kausi
Trịnh-Nguyễn sota (1627 - 1673)
Koska taistelut eivät tuntuneet johtavaan ratkaisuihin, erityisesti altavastaajana olleen Nguyễn-suvun rakentamien linnoitusten vuoksi, päätettiin Kiinaan valtaan tulleen Qing-dynastian neuvottelujen perusteella tehdä linnarauha vuonna 1673, joka kesti sata vuotta.
Moldovan maakaasukysymys
12.1.2006 ilmoitti pääministeri Vasili Tarlev Moldovan neuvottelevan Gazpromin kanssa hinnasta ja Turkmenistanin, Kazakstanin ja muiden maiden kanssa maakaasun toimituksista.
Vietnamin ensimmäinen itsenäisyyden kausi
Tây Sơn-dynastia (1776 - 1792)
Trịnh- ja Nguyễn-sukujen kiistellessä vallasta, syntyi Bình Địnhin provinssissa kolmen Nguyễn-veljeksen (eivät sukua muille samannimisille maan johtajille) menestyksekäs kapina. Vuoteen 1776 mennessä veljekset olivat vallanneet Nguyễn-suvun alueet ja tappaneet melkein kaikki kuninkaallisen suvun jäsenet. Eloon jäänyt prinssi Nguyễn Anh pakeni Siamiin, josta käsin yritti Siamin kuninkaan sotajoukon avulla saada valtansa takaisin, mutta Tây Sơn-dynastia voitti taistelut.
Moldovan maakaasukysymys
Hallituslähteiden mukaan Moldova voisi hyötyä Nabucco-maakaasuputkiprojektista, mikä on tarkoitus rakentaa Keski-Aasiasta ja Mustaltamereltä Eurooppaan. Muut hankkeeseen osallistujat ovat Armenia, Bulgaria, Itävalta, Romania Turkki ja Unkari.
Vietnamin ensimmäinen itsenäisyyden kausi
Tây Sơn-dynastia (1776 - 1792)
Vuonna 1786 oli vuorossa hyökkäys pohjoiseen Trịnh-sukua vastaan ja se johti nopeaan aluevaltaukseen. Tällä kertaa nimellisessä vallassa ollut Lê-keisari onnistui pakenemaan Kiinaan, josta Qing-dynastian avustamana palasi sotajoukko kukistamaan Tây Sơnin 1789. Hyökkäys eteni Thăng Longin kukistumiseen saakka, mutta sitten Nguyễn Huện johdolla kuitenkin Tây Sơn kukisti kiinalaiset ja julistautui uudeksi keisariksi nimellä Quang Trung. Hänen valtakautensa kesti vain kolme vuotta, mutta siihen sisältyi useita uudostuksia mm. kiinalainen kirjoitusjärjestelmä korvattiin virallisesti Chữ Nômilla.
Nguyễn-dynastia (1792 - 1883)
Quang Trungin kuoleman jälkeen hallitsijasuku ei, kuten niin monesti aiemminkin, päässyt yksimielisyyteen seuraajasta ja Siamiin paennut Nguyễn Anh onnistui nopeasti kukistamaan Tây Sơn-dynastian 1802. Onnistumiseen vaikutti se, että hän sai apua maassa asuvilta ranskalaisilta ja kiinalaisilta.
Nguyễn Anh otti keisarinimekseen Gia Long, jossa nimen alkuosa tuli Saigonin silloisesta nimestä Gia Định ja loppuosa Hanoin nimestä Thăng Long. Näin keisarin nimi kuvasi yhtynyttä maata, jonka nimeksi tuli ensimmäisen kerran virallisesti Vietnam ja pääkaupungiksi Huế.
Gia Long halusi käyttää vanhaa nimeä Nam Việt, joka kieliopillisestikin olisi ollut oikeampi (Viet-kansan maa), mutta Kiinan keisari pelkäsi nimen jatkossa aiheuttavan historiaan perustuvia aluevaltausvaatimuksia ja hän hyväksyi nimen toisessa järjestyksessä Việt Nam, joka edelleen on voimassa.
Nguyễn-dynastian alkuajat olivat rauhallisempia ja vahvan hallitsijan johdolla maa kehittyi tasapainossa. Mutta Gia Longin 1820 kuoltua perimystaistelu oli jälleen kiivas. Nyt hovissa vaikutti myös vahvat kiinalaiset ja ranskalaiset intressit. Lopulta kiinalaissuuntaus oli vahvempi ja keisari Minh Mạng (Gia Long toiseksi vanhin poika) nousi valtaan. Samalla hovissa vallannut ranskalaisvaikutus häipyi ja katolisia lähetyssaarnaajia ja käännynnäisiä alettiin vainota.
Tämä omalta osaltaan heikensi maan kehitystä ja antoi myös Ranskalle syyn vaikuttaa entistä enemmän Vietnamin asioihin. Vuonna 1858 Ranskan lähetti lähetystön perustamaan konsulaatin ja kauppa-aseman Đà Nẵngiin. mutta keisari Tự Đức epäsi pyynnön. Välirikko kohti siihen, että Ranska miehitti kaupungin.
Keisari Tự Đứcin kuoltua vuonna 1883 Vietnam allekirjoitti Ranskan kanssa sopimuksen, jossa siitä tuli Ranskan protektoraatti.
Kivennäisvesi
Historia
Terveyslähteistä pulppuavaa kivennäisvettä juotiin jo antiikin aikoina, ja siinä on myös kylvetty. Keski-Euroopan terveyslähteet olivat suosittuja lomakohteita 1600-luvulta 1800-luvulle. Teollisen kivennäisveden kehitti ruotsalainen Torbern Bergmann vuonna 1771, minkä jälkeen Tukholmassa alettiin valmistaa kivennäisvesiä teollisesti. Suomessa ensimmäisen kivennäisvesitehtaan perusti Victor Hartwall vuonna 1836.
Valmistus
Luontaisten kivennäisvesien kivennäisainesisältö on peräisin maanalaisista vesikerrostumista. Muihin kivennäisvesiin kivennäisaineet lisätään. Euroopassa on runsaasti luontaisia kivennäisvesilähteitä, mutta Suomessa on ainoastaan yksi hyväksytty luontaisen kivennäisveden pullottamo.
Kun puhdistettuun veteen on lisätty kivennäisaineet puhtaina suoloina halutussa suhteessa, vesi voidaan hiilihapottaa. Lopuksi se pullotetaan.
Kivennäisvesissä yleisimmin käytettyjä kivennäisaineita ovat natrium, kalium, magnesium ja kalsium. Niiden määrä vaihtelee kivennäisvesien välillä, mutta niiden keskinäisiä suhteita pyritään tasapainottamaan samaksi kuin elimistössäkin. Kivennäisvedessä on kuitenkin oltava yhteensä vähintään 500 milligrammaa kivennäissuoloja litrassa joko luonnostaan tai lisättynä.
Maustamattomassa kivennäisvedessä ei ole kaloreita. Maustetuissa kivennäisvesissä saa olla aromeja, säilöntäaineita, happamuudensäätöaineita, värejä ja fruktoosia sekä kevytversioissa makeutusaineita.
Terveysvaikutukset
Terveyden ja hyvinvoinnin laitos on suositellut kivennäisveden nauttimista elimistön suolatasapainon säilyttämiseksi helteellä.
Hiilihappopitoinen mineraalivesi vähentää vuonna 2002 julkaistun tutkimuksen mukaan ummetusta ja turvotuksen kaltaisia toiminnallisia ylävatsaoireita.
Muovipulloon pakatusta kivennäisvedestä ei löydetty haitallista mikromuovia suomalaisessa tutkimuksessa vuonna 2019.
Kalorikki
Kalorikki (joskus kalorium) on oletettu aine, jollaisena lämpöä pidettiin yleisesti 1800-luvun puoliväliin saakka. Antoine Laurent Lavoisier piti sitä yhtenä alkuaineista. Sen oletettiin olevan massatonta tai ainakin äärimmäisen harvaa, näkymätöntä ja nestemäistä ainetta, jota kaikki kappaleet sisälsivät sitä enemmän, mitä korkeampi niiden lämpötila oli. Lämmön johtumisen oletettiin johtuvan kalorikin siirtymisestä kappaleesta toiseen. Siitä sekä oletetuista sähkö-, valo- ja magneettinesteistä käytettiin yhteisnimitystä imponderabilia.
Kalorikkiteorian avulla voitiin selittää monia ilmiöitä kuten lämpölaajeneminen ja lämpötilaerojen tasoittuminen. Vaikeasti selitettäväksi osoittautui kuitenkin kitkalämpö. Sen oletettiin johtuvan siitä että kitka pyrki puristamaan kappaleita niiden kosketuskohdassa, jolloin niiden sisälle varastoitunut kalorikki tulisi pinnalle ja leviäisi ympäröiviin aineisiin saaden niiden lämpötilan kohoamaan. Tästä kuitenkin pääteltiin, ettei kappaleita voitaisi kitkan avulla lämmittää miten paljon tahansa, sillä ennen pitkää kaikki kalorikki olisi puristunut ulos.
Rumfordin kreivi Benjamin Thompson osoitti kuitenkin kokeellisesti jo vuonna 1797, että hankaamalla tarpeeksi kauan vastakkain kahta metallikappaletta, joista toinen oli osittain veden alla, voitiin vesi saada jopa kiehumaan. Tätä hän piti todisteena siitä, ettei lämpö ollut mitään erityistä ainetta vaan aineen pienimpien osien liikettä. Hänen teoriansa tuli kuitenkin yleisesti hyväksytyksi vasta puoli vuosisataa myöhemmin, samalla kun energian säilymislaki tuli tunnetuksi. .
Jälkilämpö
Jälkilämpö tarkoittaa seuraavia asioita:
Team Whack – kaikki on hakkeroitavissa
Team Whack – kaikki on hakkeroitavissa Ylen Docstop-dokumenttisarjan ohjelma, jossa kolmen suomalaisen ammattihakkerin muodostama ryhmä paljastaa tietoturva-aukkoja. Team Whackin jäsenet ovat Benjamin Särkkä, Iiro Uusitalo ja Laura Kankaala. Kaikki kolme ovat tietoturva-alan ammattilaisia, eivätkä harrasta rikollista hakkeritoimintaa. Team Whackin valkohattuhakkerit etsivät haavoittuvuuksia työkseen, mutta ovat aktiivisia myös vapaa-ajallaan. Esimerkiksi Benjamin Särkkä on perustanut hakkeritapahtuma Disobeyn. Lisäksi taustalla on toiminut vielä kaksi hakkeria, Heikki Juva ja Jarmo "putsi" Puttonen.
Kuusiosaisessa lyhytdokumenttisarjassa kolme suomalaista ammattihakkeria paljastaa kuinka kenen tahansa elämä voidaan sekoittaa. Valkohattuhakkereiden kohteeksi joutuvat yksityiset älylaitteet, henkilöauto, älykoti, wifi-verkko, mainosnäyttö sekä kokonainen taloyhtiö. Hakkereiden tavoitteena on auttaa yksityisihmisiä, yhteisöjä ja yrityksiä suojautumaan hyökkäyksiltä.
Ohjelma on ollut Yle Areenassa 4. maaliskuuta 2019 alkaen, ja se esitettiin Yle TV2:ssa 6. maaliskuuta 2019. Dokumenttisarjan on ohjannut Jani Pyylampi.
Aaro Häkkinen
Aaro Tapio Häkkinen (10. joulukuuta 1906 Toivakka – 1. kesäkuuta 1970 Jyväskylä) oli lakimies ja urheilija.
Häkkinen edusti Suomea maaotteluissa sekä kansainvälisissä akateemisissa kilpailuissa. Häkkinen oli Suomen mestari seiväshypyssä ja kymmenottelussa vuonna 1932, ja hän sai SM-pronssia kymmenottelussa vuosina 1930 ja 1931 sekä seiväshypyssä vuonna 1933.
Kymi Sinfonietta
right|300px| Kymi Sinfonietta on Kymenlaaksossa toimiva sinfoniaorkesteri, joka muodostettiin vuonna 1999 yhdistämällä Kotkan ja Kouvolan kaupunginorkesterit. Orkesteria ylläpitää Kymenlaakson Orkesteri Oy, jonka omistaa Kotkan ja Kouvolan kaupungit. Kymi Sinfonietta on ainoa kahden kaupungin sinfoniaorkesteri Suomessa. Kooltaan orkesteri sijoittuu kamariorkesterin ja sinfoniaorkesterin välimuotoon. Orkesterissa on 31 päätoimista ammattimuusikkoa. Julkisten esiintymisten määrä vaihtelee noin sadasta jopa noin kahteensataan esiintymiseen vuodessa. Ohjelmisto on laaja, ulottuen eri aikakausien taidemusiikista kevyempään musiikkiin ja pienistä kamarikokoonpanoista sinfonioihin. Orkesterin pääkonserttisalit ovat Kotkan konserttitalo (450 paikkaa), Kouvolan kaupungintalo (378 paikkaa) ja Kuusankoskitalo (508 paikkaa).
Kymi Sinfoniettan toimintaan kuuluu sinfoniakonserttien ohella koululaiskonsertit ja vierailut Kymenlaakson alueella muun muassa kouluihin, päiväkoteihin ja vanhusten palvelukeskuksiin. Kymi Sinfonietta toimii myös viiden vuoden välein järjestettävän Kansainvälisen Uuno Klami-sävellyskilpailun loppukilpailuteosten esittäjänä.
Kymi Sinfonietta on esiintynyt myös ulkomailla, kuten Pietarissa vuosina 2003, 2012 ja 2013, Hollannissa Heerlenissä 2007, kiertueella Kiinassa vuonna 2008, Lontoossa Cadogan Hallin konserttisarjassa 2010 ja Riiassa 2011. Kymi Sinfonietta on tehnyt yhteistyötä Pietarin Filharmonian kanssa vuodesta 2010.
Kymi Sinfoniettan ensimmäinen taiteellinen johtaja oli Juha Nikkola vuoteen 2003 asti. Tämän jälkeen päävierailija oli Dmitri Slobodeniouk vuosina 2004–2006. Vuosina 2007–2014 taiteellisena johtajana toimi japanilainen Yasuo Shinozaki. Alkuvuodesta 2018 orkesterin taiteellisena neuvonantajana aloitti virolainen Olari Elts.
Levytykset
thumb|[[Kotkan konserttitalo]]
Epigonit
Epigonit (, 'jälkeläiset') viittaa kreikkalaisessa mytologiassa seitsemän Thebaa vastaan nousseen sotapäällikön jälkeläisiin. Ennen heidän isiensä lähtöä sotaretkelleen Amfiaraos, joka ennalta näki sotaretken päättyvän onnettomasti ja tiesi kuolevansa sen aikana, käski poikiensa hyökätä vartuttuaan Thebaa vastaan.
Epigonien sotaretki oli aiheena muun muassa kadonneessa eepoksessa Epigonoi.
Diadokkien pojat
Aleksanteri Suuren kuoltua 323 eaa. hänen valtakuntansa jakautui osiin, joita hallitsivat diadokit, Aleksanteri Suuren sotapäälliköt. Näitä seuranneen sukupolven hellenistisiä kuninkaita puolestaan nimitettiin epigoneiksi.
Antônio Maria Alves de Siqueira
Alves de Siqueira sai 19. heinäkuuta 1957 nimityksen São Paulon koadjuuttoriarkkipiispaksi ja Chalcis in Syrian titulaariarkkipiispaksi. 27. lokakuuta 1966 hänet nimitettiin Campinasin koadjuuttoriarkkipiispaksi, ja 19. syyskuuta 1968 hänestä tuli sen arkkipiispa. Hän osallistui Vatikaanin toiseen kirkolliskokoukseen. Hän jäi eläkkeelle 10. helmikuuta 1982.
Keskinen talousalue
thumb|250px|Keskinen talousalue kartalla Keskinen talousalue on yksi Venäjän 12:sta talousalueesta. Siihen sisältyy Brjanskin alue, Ivanovon alue, Kalugan alue, Kostroman alue, Moskovan liittovaltiokaupunki, Moskovan alue, Orjolin alue, Rjazanin alue, Smolenskin alue, Tulan alue, Tverin alue, Vladimirin alue ja Jaroslavlin alue. Alueen pinta-ala on 483 000 km² ja väkiluku on 30,5 miljoonaa (2002). Väestötiheys on 62 as./km² ja kaupungistumisaste 83 %.
Vantaan kaupunginvaltuusto
thumb|250px|Vantaan kaupunginvaltuusto kokoontuu [[Vantaan kaupungintalolla. Kokoussali sijaitsee kaupungintalon sinivihreässä uudisosassa, joka näkyy kuvan oikealla laidalla.]] Vantaan kaupunginvaltuusto on hallintoelin, joka käyttää ylintä päätösvaltaa Vantaalla. Valtuustossa on 67 jäsentä, jotka on valittu neljän vuoden toimikaudeksi. Nykyinen puheenjohtaja on Antti Lindtman (sd.).
Valtuutetut 2021–2025
Kesäkuun 2021 kuntavaaleissa valittiin seuraavat Vantaan kaupunginvaltuutetut toimikaudelle 2021–2025 (ryhmät suuruusjärjestyksessä, valitut puolueittain, kunkin ryhmän eniten ääniä saaneet ensin):
Valtuutetut 2017–2021
Huhtikuun 2017 kuntavaaleissa valittiin seuraavat Vantaan kaupunginvaltuutetut toimikaudelle 1.6.2017–31.5.2021 (valitut puolueittain, kunkin ryhmän eniten ääniä saaneet ensin):
Valtuutetut 2013–2016
Lokakuun 2012 kunnallisvaaleissa valittiin seuraavat valtuutetut vuosiksi 2013–2016:
Valtuutetut 2009–2012
Lokakuun 2008 kunnallisvaaleissa valittiin seuraavat valtuutetut vuosiksi 2009–2012:
Multiplikatiivi
Multiplikatiivi ( 'moninkertaistaa, lisätä, suurentaa') on sijamuoto tai adverbijohdin, joka ilmaisee moninkertaisuutta.
Suomi
Suomen kielessä kertojen lukumäärää ilmaiseva multiplikatiivi (joka vastaa kysymykseen kuinka monta kertaa? kuinka usein?) muodostetaan liittämällä adverbijohdin -sti lukusanaan, määrää ilmaisevaan adjektiiviin tai pronominiin:
Joskus nimitystä multiplikatiivi käytetään myös -sti-johtimella muodostetuista tapaa ilmaisevista adverbeista (jotka vastaavat kysymykseen miten?). Tällainen adverbimuoto voidaan muodostaa kaikista adjektiiveista, eräistä verbien partisiippimuodoista ja joistakin substantiiveista:
Puhekielessä substantiiveista erityisesti kirosanat taipuvat multiplikatiivissa:
Unkari
Unkarin kielessä multiplikatiivin pääte on -szor/-szer/-ször, ja se liittyy vain lukusanoihin ja eräisiin adverbeihin. Merkitykseltään muoto on määrää ilmaiseva adverbiaali: peruslukuihin liittyessään x kertaa, järjestyslukujen yhteydessä x:nnen kerran.
Esimerkkejä:
Igor Sikorsky
thumb|180px| Igor Sigorsky (1914) Igor Sikorsky (25. toukokuuta 1889 Kiova – 26. lokakuuta 1972 Connecticut) oli ukrainalais-yhdysvaltalainen ilmailun pioneeri. Hänen saavutuksiaan ovat ensimmäinen nelimoottorinen lentokone ja ensimmäinen moderni helikopteri.
Opiskelu
Sikorsky syntyi Kiovassa venäläis-ukrainalais-puolalaiseen sukuun. Sikorskyn isä oli lääkäri ja psykologian professori. Hänen äitinsä oli myös koulutukseltaan lääkäri, mutta ei koskaan työskennellyt lääkärinä. Sikorskyn äidin kiinnostus taiteeseen sekä Leonardo da Vincin elämään ja töihin vaikutti epäilemättä nuoren Igorin varhaisiin kokeiluihin lentolaitteiden pienoismalleilla. Sikorsky rakensi 12-vuotiaana pienen kuminauhan avulla toimivan helikopterin, joka nousi ilmaan.
Sikorsky suoritti tutkinnon Pietarin laivastoakatemiassa, opiskeli tekniikkaa Pariisissa ja pääsi 1907 Pietarin polyteknillisen instituutin koneenrakennusosastolle. Hän ei suorittanut siellä loppututkintoa vaan palasi Pariisiin 1907, joka oli tuolloin ilmailun kehityksen keskus.
Ura
Sikorsky ryhtyi kehittämään kiinteäsiipisiä lentokoneita. Hänen ensimmäinen onnistunut lentokonemallinsa oli S-2 ja viides lentokone S-5 herätti kansallista huomiota ja sai FAIn lisenssin numero 64. Sikorskyn S-6A voitti vuonna 1912 Moskovan kansainvälisissä ilmailunäyttelyissä pääpalkinnon ja saman vuoden syksyllä Pietarissa järjestetyn sotavoimien kilpailun palkinnon. Sikorskysta tuli Baltian rautateiden vaunutehtaan lentokoneosaston päällikkö. Yksimoottoristen lentokoneiden moottoriongelmien aiheuttamien lukuisten lento-onnettomuuksien seurauksena hän päätti kehittää useampimoottorista konetta. Tarkoituksen oli rakentaa suuri, kahdella 100-hevosvoimaisella Argus-traktorimoottorilla varustettu Bolshoi Baltiski-lentokone. Koska moottoriteho osoittautui liian pieneksi, tehtiin koneesta nelimoottorinen versio. Suuren ja raskaan koneen ensilento 13. toukokuuta 1913 kuitenkin epäonnistui pahoin. Toinenkin samana vuonna rakennettu nelimoottorinen kone rikkoontui, kun sitä saattaneen lentokoneen moottori irtosi ja osui yläilmoissa nelimoottoriseen koneeseen. Kokemuksista opittiin. Seuraavaksi rakennettiin vieläkin suurempi, siipiväliltään 31-metrinen, kahdella 140 hv ja kahdella 130 hv moottorilla ja lämmitetyllä hytillä varustettu siviililentokone. Kone lensi ensilentonsa helmikuussa 1914. Tästä muokattiin sodan johdosta Ilja Muromets -niminen pommikone. Vuoteen 1918 mennessä noin 80 alkuperäisen mallin pohjalta kehitettyä pommikonetta oli rakennettu Venäjän keisarikunnan ilmavoimille. Venäjän vallankumous sai Sikorskyn muuttamaan Ranskaan, missä hänet palkattiin suunnittelemaan pommikone ympärysvalloille. Kone ei kuitenkaan valmistunut ennen sodan loppumista.
Venäjän vallankumouksen ja Saksan romahduksen jälkeisenä sekasortoisena aikana Sikorsky ei nähnyt enää juurikaan mahdollisuuksia lentokoneiden kehittämiseen Euroopassa. Hän päätti aloittaa kokonaan alusta Yhdysvalloissa ja muutti maaliskuussa 1919 New Yorkiin siirtolaisena. Yhdysvalloissa Sikorsky toimi aluksi useita vuosia luennoitsijana ja opettajana vaatimattomissa oloissa ja yritti löytää itselleen paikan sodanjälkeisessä lentokoneteollisuudessa. Vuonna 1923 hän perusti muutaman kumppanin kanssa oman yhtiön, Sikorsky Aero Engineering Corporationin. Osa Sikorskyn kumppaneista oli entisiä venäläisiä upseereita. Yritys toimi aluksi vanhassa navetassa Long Islandilla. Sikorsky sai Yhdysvaltain kansalaisuuden vuonna 1928.
Vuonna 1929 yhtiöstä tuli United Aircraft Corporationin osasto, ja sillä oli suuri nykyaikainen tehdas Connecticutin Bridgeportissa. Yhtiön ensimmäinen kokometallinen kuljetuskone oli S-29A, jonka pohjalta muotoutuivat nopeat kokometalliset matkustajakoneet. Amfibiolentokone S-38:sta tuli menestys. Pan American Airlines osti sen Latinalaisen Amerikan reiteille. Kesällä 1937 Pan American aloitti Tyynenmeren sekä Atlantin ylittävän lentoliikenteen ensimmäisellä nelimoottorisella S-42 Clipperillä. Myös S-44 oli suuri menestys.
Vuoden 1939 alussa Sikorsky palasi vanhan rakkautensa pariin. Hän aloitti VS-300-helikopterin suunnittelun. Hänellä oli vihdoin käytössään hyvin koulutettu insinööriryhmä. Syyskuun 14. päivänä 1939 VS-300 nousi maasta ensilennolleen. Sen pääsuunnittelija toimi itse lentäjänä; koko uransa ajan Sikorsky vaati, että sai tehdä itse jokaisen uuden mallin ensimmäisen koelennon. Vuonna 1941 hän teki parannetulla koneella kansainvälisen lentoajan ennätyksen, joka oli 1 tunti 32,4 sekuntia. VS-300 -helikopterista tuli vuonna 1943 sarjavalmistuksen alettua R-4 -sotilashelikopteri.
Sikorsky jäi eläkkeelle yhtiönsä suunnittelujohtajan virasta vuonna 1957, mutta toimi aktiivisesti konsulttina aina kuolemaansa saakka. Sikorsky sai useita tieteen ja tekniikan kunniatohtorin arvoja Yhdysvalloissa ja Euroopassa sekä ilmailualan korkeimpia mitaleja ja palkintoja, kuten Pyhän Vladimirin ristin Venäjältä, New Yorkin ilmailutieteiden instituutin (Institute of Aeronautical Sciences) Sylvanus Albert Reed -palkinnon vuonna 1942, Yhdysvaltain presidentin ansiomerkin vuonna 1948, Daniel Guggenheim -mitalin ja -sertifikaatin vuodelta 1951, Elmer A. Sperry -palkinnon vuonna 1964 ja kansallisen puolustuspalkinnon vuonna 1971.
Uralin talousalue
thumb|250px|Uralin talousalue kartalla Uralin talousalue on yksi Venäjän 12:sta talousalueesta. Se sisältää Baškortostanin tasavallan, Tšeljabinskin alueen, Kurganin alueen, Orenburgin alueen, Permin aluepiirin, Sverdlovskin alueen ja Udmurtian tasavallan. Alueen pinta-ala on 824 000 km², väkiluku on 20 436 000 asukasta, väestötiheys 25 as./km² ja kaupungistumisaste 74%.
West End
West End on alue Lontoossa, Cityn länsipuolella. Siellä sijaitsee useita kaupungin nähtävyyksistä, yrityksistä ja hallintorakennuksista. Virallisesti se on osa Westminsterin kaupunginosaa. West Endissä sijaitsevat myös useimmat kaupungin teatterit, ja alueen nimi on näin muodostunut synonyymiksi Lontoon teatterimaailmalle. West End mainitaan usein myös Euroopan merkittävimpänä teatterikeskittymänä, eräänlaisena Euroopan teatterin ”pääpaikkana” samaan tyyliin kuin Broadway Yhdysvalloissa. West Endissä sijaitsi Fiat Chrysler Automobilesin pääkonttori.
Perinteisesti West End määritellään rajoittuvaksi The Strandiin etelässä, Oxford Streetiin pohjoisessa, Regent Streetiin lännessä ja Kingswayhin idässä, vaikka joskus myös The South Bank luetaan siihen. Myös erillinen Knightsbridge voidaan lukea West Endiin. Joskus West Endiksi nimitetään koko Keski-Lontoota.
D ja poikkiviiva
Đ (đ) eli d ja poikkiviiva tai poikkiviiva-d on latinalaisen kirjaimiston täydennys, joka muodostuu kirjaimesta D|D/d ja tarketta muistuttavasta vaakasuorasta poikkiviivasta. Đ/đ on vietnamin, pohjoissaamen ja inarinsaamen aakkosten seitsemäs kirjain ja koltansaamen aakkosten yhdeksäs kirjain. Se kuuluu myös eteläslaavilaisten kielten latinalaiseen aakkostoon.
Poikkiviiva-D:tä ei pidä sekoittaa islannissa, fäärissä ja muinaisenglannissa käytettävään eth-kirjaimeen (Ð/ð), joka on suuraakkosena aivan samannäköinen mutta teknisesti eri merkki. Myös niin sanottu afrikkalainen D (Ɖ/ɖ) on suuraakkosena samannäköinen.
Latina
Keskiaikaisessa latinassa poikkiviiva voitiin lisätä d-kirjaimeen merkiksi sanan lyhentämisestä. Esimerkiksi hđum voi olla lyhenne monikon genetiivimuodosta heredum ’perillisten’. Vastaavasti poikkiviiva voitiin lyhentämisen merkiksi lisätä muihinkin kirjaimiin.
Vietnamin kieli
Vietnamin kielessä Đ/đ edustaa implosiivista eli sisäänpäin laukeavaa soinnillista alveolaariklusiilia tai glottaaliklusiilin ja soinnillisen alveolaariklusiilin yhdistelmää . Vietnamin aakkosissa se järjestyy D|D/d-kirjaimen perään.
Eteläslaavilaiset kielet
Serbian, kroatian ja bosnian kielissä Đ/đ edustaa palatoalveolaarista affrikaattaa. Eteläslaavilaisten kielten latinalaisissa aakkosissa se järjestyy yhdistelmäkirjaimen Dž/dž perään.
Serbian kyrillisissä aakkosissa Đ/đ-kirjainta vastaa Ђ|Ђ/ђ. Makedonian kielessä sen osittainen vastine on Ѓ|Ѓ/ѓ (koska joillain seuduilla käytetään /dʑ/-äännettä). Serbokroatiassa đ voidaan korvata kirjainyhdistelmällä dj ja latinaistetussa makedoniassa kirjaimilla gj.
Paulo Rolim Loureiro
Paulo Rolim Loureiro (10. elokuuta 1908 Sorocaba – 2. elokuuta 1975) oli brasilialainen roomalaiskatolinen piispa. Hänet vihittiin papiksi 15. elokuuta 1934 ja nimitettiin São Paulon arkkihiippakunnan vihkipiispaksi sekä Brian titulaaripiispaksi 22. toukokuuta 1948. Piispaksi vihkiminen seurasi 15. elokuuta. Pääkonsekraattorina toimi Carlos Carmelo de Vasconcellos Motta, jota avustivat José Carlos de Aguirre ja Manuel Pedro da Cunha Cintra.
Rolim Loureiro sai 4. elokuuta 1962 nimityksen Mogi das Cruzesin piispaksi, jona hän toimi, kunnes kuoli 66-vuotiaana virassa. Hän osallistui Vatikaanin toiseen kirkolliskokoukseen.
Prepositionaali
Prepositionaali on sija, joka preposition kanssa käytettynä ilmaisee, milloin tai missä jokin asia tapahtuu. Sija esiintyy ainakin albanian, italian ja venäjän kielessä. Suurimmassa osassa slaavilaisia kieliä käytetään sijasta yleisemmin termiä lokatiivi.
Venäjän kielessä prepositionaalin sijapääte yksikössä on hyvin usein е, mutta ь-merkkiin eli pehmeään merkkiin päättyvät feminiinisukuiset sanat saavat päätteen и (i). Lisäksi ие-päätteiset neutrit sekä ия-päätteiset feminiinit saavat ии-päätteen. Prepositionaalin monikossa kaikkien perinteisten kovavartaloisten sanojen pääte on ах (ah) ja kaikkien perinteisten pehmeävartaloisten sanojen puolestaan ях (jah). Lisäksi venäjän kielessä on useita sanoja, joilla voi olla kaikissa sijamuodoissa säännöistä ja muista sanoista poikkeava, kullakin omanlaisensa, taivutus.